《秋风歌上游丞相及台谏》
宋代·宋伯仁

噫吁嘻，秋风从天来，
一扫酷吏热。嗷嗷天下心，
无复苦炊爇。丛丛篱边花，
幽香知素节。与化同一啸，
世事花能说。前兮酷暑在，
击揖志如铁。岂无如谢安，
围棋声未歇。胸中森甲兵。
千里胜自决。诗人扪虱穷，
忧时心惙惙。歌秋风兮歌国风，
问知音兮问豪杰。

作者简介：湖州人，一作广平人，字器之，号雪岩。理宗嘉熙时，为盐运司属官。工诗，善画梅。有《西塍集》、《梅花喜神谱》、《烟波渔隐词》。